Հնագույն երաժշտության «Տաղարան» համույթի՝ 2017թ. հունիսի 15-ի համերգին գլխավոր «մենախոսողները» քամանչան և քանոնն էին: Համույթի հրավիրյալ երաժիշտներն էին քամանչահար Հակոբ Խալաթյանը և քանոնահարուհի Անուշ Կիրակոսյանը: Նրանց «մենախոսությունների» մեկնարկը տրվեց համերգային մուտքով՝ Սեդրակ Երկանյանի «Զեբագիով», որ Մաեստրոն պեղել է մեր հնագույն ժամանակներից եկած պարեղանակների պահոցից և նոր փայլ, հնչողություն տալով, մատուցում է հաճախ՝ իբրև մուտք հայ ավանդական երաժշտության համերգներին: Զեբագիի զվարթուն, կենսահաստատ հնչյուններին հաջորդեցին սիրո և կարոտի, հուշի և ողբի, նաև խինդի ու պարի, աշխատանքի ու իմաստնության խոհական հունչեր, նվագներ, տաղեր...